pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีลงพื้นที่ตลาดทรัพย์สินพัฒนา (ตลาดสะพานขาว) พบปะให้กำลังใจกลุ่มพ่อค้าแม่ค้า และรับฟังปัญหาโดยตรง ยืนยันรัฐบาลเดินหน้าแก้ไขปัญหาอย่างเต็มที่
วันอังคารที่ 29 มีนาคม 2565
โฆษกรัฐบาลเผย นายกรัฐมนตรีลงพื้นที่ตลาดทรัพย์สินพัฒนา (ตลาดสะพานขาว) พบปะให้กําลังใจกลุ่มพ่อค้าแม่ค้า และรับฟังปัญหาโดยตรง ยืนยันรัฐบาลเดินหน้าแก้ไขปัญหาอย่างเต็มที่
โฆษกรัฐบาลเผย นายกรัฐมนตรีลงพื้นที่ตลาดทรัพย์สินพัฒนา (ตลาดสะพานขาว) พบปะให้กําลังใจกลุ่มพ่อค้าแม่ค้า และรับฟังปัญหาโดยตรง ยืนยันรัฐบาลเดินหน้าแก้ไขปัญหาอย่างเต็มที่
วันนี้ (29 มีนาคม 2565) เวลา 16.30 น. นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงพื้นที่ตลาดทรัพย์สินพัฒนา (ตลาดสะพานขาว) ถนนหลานหลวง แขวงสี่แยกมหานาค เขตดุสิต กรุงเทพมหานคร เพื่อพบปะให้กําลังใจกลุ่มพ่อค้าแม่ค้า และรับฟังปัญหาโดยตรง จากสถานการณ์เศรษฐกิจในขณะนี้
โอกาสนี้ นายกรัฐมนตรี ได้พูดคุยสอบถามพ่อค้าแม่ค้า พร้อมกับอวยพรให้ค้าขายดี ๆ และขอให้เข้าใจปัญหาด้านเศรษฐกิจที่ทุกคนกําลังประสบ ยืนยันรัฐบาลไม่ทอดทิ้งใครไว้ข้างหลัง ที่ผ่านมาพยายามอย่างเต็มที่เพื่อแก้ไขปัญหาให้กับประชาชน เพื่อบรรเทาความเดือดร้อน ขอให้เชื่อมั่นว่ารัฐบาลมีความมุ่งมั่น มีความตั้งใจจริงที่จะให้ทุกคนมีคุณภาพชีวิตที่ดีขึ้น ขอให้อดทน และขอให้มีสติ ก้าวผ่านเหตุการณ์ครั้งนี้ไปพร้อมกัน
ทั้งนี้ นายกรัฐมนตรี ได้กล่าวกับประชาชนที่มาซื้อของบอกให้ช่วยกันอุดหนุนซื้อสินค้าเพื่อกระตุ้นเศรษฐกิจ พร้อมกับกําชับเจ้าหน้าที่ตลาดเน้นย้ําเรื่องมาตรการป้องกันโควิดอย่างเคร่งครัด โดยระหว่างที่นายกรัฐมนตรีเลือกซื้อสินค้า มีประชาชนเข้ามาให้กําลังใจพร้อมขอถ่ายรูปเป็นที่ระลึก สร้างความประทับใจเป็นอย่างมาก
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน ในโครงการรถไฟฟ้าสายสีเหลือง ช่วงลาดพร้าว - สำโรง
วันจันทร์ที่ 4 กรกฎาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน ในโครงการรถไฟฟ้าสายสีเหลือง ช่วงลาดพร้าว - สําโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง ช่วงเวลากลางคืน (Night Audit) บริเวณตั้งแต่สถานีหัวหมาก ถึง สถานีศรีด่าน บนถนนศรีนครินทร์ โดยได้ตรวจสอบไฟส่องสว่างตามแนวเขตก่อสร้าง เพื่อให้ผู้ใช้รถใช้ถนนสัญจรได้อย่างปลอดภัย และป้องกันการเกิดอุบัติเหตุในช่วงเวลากลางคืน รวมถึงตรวจสอบการปิดกั้นพื้นที่ให้มีสภาพที่แข็งแรงและติดตั้งป้ายเตือนต่าง ๆ ให้มีความชัดเจน โดยกําชับเจ้าหน้าที่ผู้เกี่ยวข้อง หากมีการชํารุดให้เร่งดําเนินการแก้ไขโดยเร็ว พร้อมเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-กระทรวงยุติธรรมรับหนังสือจากมูลนิธิศูนย์คุ้มครองสิทธิด้านเอดส์ และเครือข่ายภาคประชาชน
วันพุธที่ 2 มีนาคม 2565
กระทรวงยุติธรรมรับหนังสือจากมูลนิธิศูนย์คุ้มครองสิทธิด้านเอดส์ และเครือข่ายภาคประชาชน
กระทรวงยุติธรรมรับหนังสือจากมูลนิธิศูนย์คุ้มครองสิทธิด้านเอดส์ และเครือข่ายภาคประชาชน ขอให้เร่งรัด ผลักดัน และสนับสนุน การเสนอร่างพระราชบัญญัติขจัดการเลือกปฏิบัติต่อบุคคล พ.ศ. .... ต่อคณะรัฐมนตรี และสภาผู้แทนราษฎร
ในวันอังคารที่ ๑ มีนาคม ๒๕๖๕ เวลา ๑๐.๐๐ น. ณ บริเวณหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม และกรมคุ้มครองสิทธิและเสรีภาพ โดยนายธีรยุทธ แก้วสิงห์ ผู้เชี่ยวชาญเฉพาะด้านพิทักษ์สิทธิและเสรีภาพ พร้อมด้วย ผู้แทนจากกลุ่มกฎหมาย เข้ารับหนังสือจากมูลนิธิศูนย์คุ้มครองสิทธิด้านเอดส์ และเครือข่ายภาคประชาชน ๑๐ เครือข่าย เนื่องจากวันที่ ๑ มีนาคม ของทุกปี องค์การสหประชาชาติได้กําหนดเป็นวันยุติการเลือกปฏิบัติ จึงขอให้กระทรวงยุติธรรมเร่งรัด ผลักดัน และสนับสนุน การเสนอร่างพระราชบัญญัติขจัดการเลือกปฏิบัติต่อบุคคล พ.ศ. .... ต่อคณะรัฐมนตรี และสภาผู้แทนราษฎร
“กระทรวงยุติธรรม ได้ให้ความสําคัญกับร่างพระราชบัญญัติขจัดการเลือกปฏิบัติต่อบุคคล พ.ศ. .... เนื่องเป็นกฎหมายที่ให้ความคุ้มครองสิทธิ เสรีภาพ และสิทธิมนุษยชนแก่ประชาชน กระทรวงยุติธรรม โดยกรมคุ้มครองสิทธิและเสรีภาพ ได้ดําเนินการขับเคลื่อนและผลักดันร่างพระราชบัญญัติขจัดการเลือกปฏิบัติต่อบุคคล พ.ศ. .... มาอย่างต่อเนื่อง โดยปัจจุบันได้มีการรับฟังความคิดเห็นผ่านระบบกลางทางกฎหมาย และสรุปผลการรับฟังความคิดเห็นเผยแพร่แก่ประชาชน ส่วนการดําเนินการในขั้นตอนต่อไป จะนําร่างกฎหมายเข้าสู่การพิจารณาของคณะกรรมการพัฒนากฎหมายกระทรวงยุติธรรม และคาดว่าจะเสนอร่างกฎหมายไปยังคณะรัฐมนตรีพิจารณาภายในกลางปี ๒๕๖๕”
รัฐบาลไทย-ข่าวทำเนียบรัฐบาล-‘ที่ปรึกษาธิวัลรัตน์’ นำ ‘5 เสือแรงงานเมืองเพ็ชร’ ทำกิจกรรม ‘ปันรักให้น้องผู้พิการทางสายตาซ้ำซ้อน’ ถวายสมเด็จพระนางเจ้าฯ พระบรมราชชนนีพันปีหลวง
วันอาทิตย์ที่ 28 สิงหาคม 2565
‘ที่ปรึกษาธิวัลรัตน์’ นํา ‘5 เสือแรงงานเมืองเพ็ชร’ ทํากิจกรรม ‘ปันรักให้น้องผู้พิการทางสายตาซ้ําซ้อน’ ถวายสมเด็จพระนางเจ้าฯ พระบรมราชชนนีพันปีหลวง
‘ที่ปรึกษาธิวัลรัตน์’ นํา ‘5 เสือแรงงานเมืองเพ็ชร’ ทํากิจกรรม ‘ปันรักให้น้องผู้พิการทางสายตาซ้ําซ้อน’ ถวายสมเด็จพระนางเจ้าฯ พระบรมราชชนนีพันปีหลวง
วันที่26สิงหาคม2565เวลา11.30น.ที่โรงเรียนการศึกษาเด็กตาบอดพิการซ้ําซ้อนชะอําอําเภอชะอําจังหวัดเพชรบุรีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนําทีมหัวหน้าส่วนราชการพร้อมด้วยข้าราชการและเจ้าหน้าที่หน่วยงานในสังกัดกระทรวงแรงงานจังหวัดเพชรบุรีทํากิจกรรม“ปันรักให้น้องผู้พิการทางสายตาซ้ําซ้อน”ด้วยการเลี้ยงอาหารกลางวันให้กับเด็กผู้พิการทางสายตาซ้ําซ้อนจํานวน60คนรวมทั้งมอบเครื่องอุปโภคบริโภคให้กับโรงเรียนฯเพื่อใช้ประกอบอาหารกิจกรรมดังกล่าวเพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง
นางธิวัลรัตน์กล่าวว่ากิจกรรม“ปันรักให้น้องผู้พิการทางสายตาซ้ําซ้อน”เป็นกิจกรรมที่จัดขึ้นเพื่อแบ่งปันและสร้างความสุขให้กับน้องๆผู้พิการทางสายตาซ้ําซ้อนโดยในวันนี้ดิฉันพร้อมด้วยหัวหน้าส่วนราชการและข้าราชการและเจ้าหน้าที่หน่วยงานในสังกัดกระทรวงแรงงานจังหวัดเพชรบุรีได้เลี้ยงอาหารกลางวันให้กับเด็กผู้พิการทางสายตาซ้ําซ้อนของโรงเรียนการศึกษาเด็กตาบอดพิการซ้ําซ้อนชะอํารวมทั้งได้มอบเครื่องอุปโภคบริโภคให้กับโรงเรียนฯเพื่อใช้ประกอบอาหารนอกจากนี้ยังได้มาเยี่ยมให้กําลังใจกับน้องผู้พิการที่สํานักงานจัดหางานจังหวัดเพชรบุรีได้จ้างงานตามโครงการจ้างงานคนพิการเชิงสังคมมาทําหน้าที่ดูแลคนพิการที่โรงเรียนฯดังกล่าวด้วย ซึ่งกิจกรรมในวันนี้เพื่อถวายเป็นพระราชกุศลแสดงความจงรักภักดีสํานึกในพระมหากรุณาธิคุณอันหาที่สุดมิได้ของสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงที่ทรงพระเมตตาและเอื้ออาทรห่วงใยเด็กและเยาวชนผู้พิการผู้ด้อยโอกาสให้ได้รับความรักความเอาใจใส่และได้รับความช่วยเหลือมาตลอดระยะเวลาอันยาวนานและเป็นการช่วยสนับสนุนอุปถัมภ์โรงเรียนในการสร้างโอกาสและอนาคตที่ดีแก่เด็กพิการให้สามารถพึ่งพาตนเองได้และเติบโตอยู่ในสังคมอย่างมีคุณภาพเนื่องในโอกาสมหามงคลเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงทรงเจริญพระชนมพรรษา90พรรษา12สิงหาคม2565
นางธิวัลรัตน์กล่าวเพิ่มเติมว่าจากการสอบถามทางโรงเรียนทราบว่าต้องผู้ดูแลคนพิการเพิ่มเติมดังนั้นทางกระทรวงแรงงานโดยกรมการจัดหางานก็จะได้จ้างงานเพิ่มเติมให้2รายเพื่อเป็นผู้ดูแลคนพิการและคนพิการที่ทําหน้าที่เป็นครูสอนดนตรีให้กับทางโรงเรียนต่อไปในปี2566ด้วย
+++++++++++++++++++
กองเผยแพร่และประชาสัมพันธ์
27สิงหาคม2565
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 17 กรกฏาคม 2564​ พบพนักงานติดเชื้อไวรัส COVID-19 จำนวน 11 ราย
วันเสาร์ที่ 17 กรกฎาคม 2564
ประกาศ ขสมก. ประจําวันที่ 17 กรกฏาคม 2564​ พบพนักงานติดเชื้อไวรัส COVID-19 จํานวน 11 ราย
ประกาศ ขสมก. ประจําวันที่ 17 กรกฏาคม 2564​ พบพนักงานติดเชื้อไวรัส COVID-19 จํานวน 11 ราย
1) พนักงานขับรถโดยสารปรับอากาศ สาย A2 เพศชาย อายุ 26 ปี
2) พนักงานเก็บค่าโดยสารรถปรับอากาศ สาย A2 เพศหญิง อายุ 22 ปี
3) พนักงานขับรถโดยสารปรับอากาศ สาย A2 เพศชาย อายุ 27 ปี
4) พนักงานเก็บค่าโดยสารรถปรับอากาศ สาย A2 เพศหญิง อายุ 32 ปี
5) พนักงานเก็บค่าโดยสารรถปรับอากาศ สาย 137 เพศหญิง อายุ 53 ปี
6) พนักงานเก็บค่าโดยสารรถธรรมดา สาย 1 เพศชาย อายุ 30 ปี
7) พนักงานขับรถโดยสารปรับอากาศ สาย 77 เพศชาย อายุ 58 ปี (ปัจจุบันพนักงานดังกล่าว ปฏิบัติหน้าที่ปล่อยรถโดยสาร สาย 180 ณ อู่ใต้ทางด่วนสาธุประดิษฐ์)
8) เจ้าหน้าที่สายตรวจพิเศษ กลุ่มงานสายตรวจพิเศษ เพศชาย อายุ 56 ปี
9) พนักงานเก็บค่าโดยสารรถธรรมดา สาย 47 เพศหญิง อายุ 49 ปี
10) พนักงานเก็บค่าโดยสารรถธรรมดา สาย 50 เพศชาย อายุ 60 ปี
11)​ พนักงานเก็บค่าโดยสารรถธรรมดา สาย 179 เพศหญิง อายุ 48 ปี
รัฐบาลไทย-ข่าวทำเนียบรัฐบาล-ข่าวการประชุม International Conference on the Future of Asia (Nikkei Forum) ครั้งที่ 27
วันพุธที่ 1 มิถุนายน 2565
ข่าวการประชุม International Conference on the Future of Asia (Nikkei Forum) ครั้งที่ 27
ณ กรุงโตเกียว ประเทศญี่ปุ่น  ระหว่างวันที่ 26 - 27 พฤษภาคม 2565
นายกฯ เดินทางถึงกรุงโตเกียว ประเทศญี่ปุ่น เพื่อเข้าร่วมการประชุม International Conference on the Future of Asia (Nikkei Forum) ครั้งที่ 27
นายกฯ กล่าวปาฐกถาในการประชุม Nikkei Forum ครั้งที่ 27 ย้ําเอเชียจะต้องยืดหยุ่นต่อการปรับตัว สนับสนุนความยั่งยืน และสร้างสังคมที่ครอบคลุม
นายกฯ ไทย-ญี่ปุ่น หารือทวิภาคีสานต่อความร่วมมือทางเศรษฐกิจ การท่องเที่ยว และความร่วมมือในภูมิภาค ให้บรรลุผลที่เป็นรูปธรรมเพื่อประโยชน์ต่อประชาชนทั้งสองประเทศ
นายกฯ หารือผู้ว่าการ JBIC และประธานสมาพันธ์ธุรกิจญี่ปุ่น (Keidanren) พร้อมผลักดันความร่วมมือกับภาคเอกชนญี่ปุ่น เน้นย้ําความพร้อมของไทยสู่ฐานการลงทุนในภูมิภาค ขับเคลื่อนอุตสาหกรรมอนาคต
นายกฯ เยี่ยมชมเมืองอัจฉริยะ Haneda Innovation City แลกเปลี่ยนองค์ความรู้ ต่อยอดพัฒนาพื้นที่ EEC ของไทย
รัฐบาลไทย-ข่าวทำเนียบรัฐบาล-นายกรัฐมนตรี เปิดงานวันสตรีสากล 2565 มุ่งเสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม
วันพุธที่ 9 มีนาคม 2565
นายกรัฐมนตรี เปิดงานวันสตรีสากล 2565 มุ่งเสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม
นายกรัฐมนตรี เปิดงานวันสตรีสากล 2565 มุ่งเสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม
วันที่ 8 มี.ค. 65 เวลา 15.00 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานวันสตรีสากล ประจําปี 2565 ภายใต้แนวคิด "เสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม" พร้อมมอบโล่ประกาศเกียรติคุณแก่สตรี บุคคล และหน่วยงานองค์กรดีเด่น จากทั่วประเทศ จํานวน 16 สาขา รวมจํานวน 57 รางวัล โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงาน ทั้งนี้ การจัดงานในรูปแบบ New Normal ภายใต้สถานการณ์การแพร่ระบาดของโควิด - 19 โดยมีการถ่ายทอดสดผ่านระบบ Live streaming เพื่อให้ประชาชนทั่วไปได้มีส่วนร่วมในการรับรู้และตระหนักถึงความสําคัญของพลังสตรีไทย ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
พลเอก ประยุทธ์ กล่าวว่า ประเทศไทยให้ความสําคัญกับสตรี และได้จัดงานวันสตรีสากลมาอย่างต่อเนื่อง เพื่อเป็นการให้เกียรติและยกย่องสตรี รัฐบาลมุ่งหวังผลักดันให้พลังของสตรีมีส่วนสําคัญในการขับเคลื่อนเศรษฐกิจและสังคมของประเทศ โดยการผลักดันให้สตรีได้มีส่วนร่วม ส่งเสริมเศรษฐกิจชุมชน เพื่อเป็นการสร้างอาชีพให้สตรีมีรายได้ที่มั่นคง เป็นการยกระดับคุณภาพชีวิตของสตรีทั่วประเทศ ซึ่งการจัดงานวันสตรีสากล ปี 2565 ภายใต้แนวคิด "เสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม" เพื่อให้สตรีมีเสรีภาพ ร่วมแสดงความคิดเห็น ร่วมตัดสินได้อย่างเท่าเทียมในสังคมในประเด็นนี้ เพื่อให้ สามารถรับมือได้ในอนาคตต่อการเปลี่ยนแปลงของสภาพภูมิอากาศ นอกจากนี้ ยังเป็นการสร้างความเข้มแข็งให้กับสตรีในสังคมและประเทศชาติต่อไป
นายจุติ กล่าวว่า วันนี้ เป็นวันสตรีสากล 2565 และสิ่งที่ พลเอก ประยุทธ์ จันทร์โอชา นายกรัฐมนตรี ได้ริเริ่มคือเรื่องของเด็กแรกเกิด ซึ่งเป็นโครงการที่ได้รับความชื่นชมเป็นอย่างมาก เพราะเป็นสิ่งที่ให้โอกาสกับทุกคน ในขณะเดียวกันเรามีสตรีที่เป็นแม่เลี้ยงเดียวที่ต้องช่วยให้มีโอกาส ด้านนายกรัฐมนตรีพูดเสมอว่า ศักดิ์ศรีความเป็นมนุษย์นั้นมาจากการพึ่งพาตนเอง ด้วยการมีอาชีพที่สุจริตและพึ่งพาตนเองได้ นอกจากนั้น กระทรวง พม. ได้ปรับบทบาท โดยให้ความช่วยเหลืออย่างครบวงจร อย่างกรณีร้านโกดังชาบู ซึ่งนายกรัฐมนตรีได้ให้สัญญาณว่า พวกเขาลําบากให้ไปดูแลและในวันที่ตนเข้าไปนั้น ได้เห็นผู้หญิงตัวเล็กๆ คนหนึ่งที่ต้องสู้ เพราะครอบครัวและร้านอาหารกําลังมีปัญหา ซึ่งเราไม่ได้ใช้เงินช่วย แต่ให้ความคิด ให้โอกาส เพื่อช่วยพลิกชีวิตและมีความหวังกําลังใจในการต่อสู้ต่อไป ทั้งนี้ ตนขอขอบคุณนายกรัฐมนตรีที่ได้ให้โอกาสสตรีทุกคนในประเทศไทย โดยไม่ทิ้งใครไว้ข้างหลัง และได้ให้โอกาสกระทรวง พม. รวมถึงการสนับสนุนงบประมาณต่างๆ เพื่อให้กระทรวง พม. ได้ดําเนินงานไปตามเป้าหมายของรัฐบาลได้อย่างเต็มที่
รัฐบาลไทย-ข่าวทำเนียบรัฐบาล- คมนาคมเกาะติดสถานการณ์น้ำท่วมหลายพื้นที่ภาคใต้ สั่งดำเนินการเร่งด่วนทั้งติดป้ายเตือน แนะนำเลี่ยงเส้นทาง จุดพักรถ จัดเจ้าหน้าที่ดูแลประชาชน พร้อมเตรียมการฟื้นฟูหลังน้ำลดส่งคืนพื้นผิวจราจรเร็วที่สุด
วันเสาร์ที่ 13 พฤศจิกายน 2564
คมนาคมเกาะติดสถานการณ์น้ําท่วมหลายพื้นที่ภาคใต้ สั่งดําเนินการเร่งด่วนทั้งติดป้ายเตือน แนะนําเลี่ยงเส้นทาง จุดพักรถ จัดเจ้าหน้าที่ดูแลประชาชน พร้อมเตรียมการฟื้นฟูหลังน้ําลดส่งคืนพื้นผิวจราจรเร็วที่สุด
คมนาคมเกาะติดสถานการณ์น้ําท่วมหลายพื้นที่ภาคใต้ สั่งดําเนินการเร่งด่วนทั้งติดป้ายเตือน แนะนําเลี่ยงเส้นทาง จุดพักรถ จัดเจ้าหน้าที่ดูแลประชาชน พร้อมเตรียมการฟื้นฟูหลังน้ําลดส่งคืนพื้นผิวจราจรเร็วที่สุด
วันที่ 13 พ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ขณะนี้อิทธิพลของมรสุมตะวันออกเฉียงเหนือได้พัดปกคลุมอ่าวไทย ส่งผลให้หลายจังหวัดในภาคใต้มีฝนตกหนัก จนเกิดน้ําท่วมฉับพลัน น้ําป่าไหลหลาก และน้ําล้นตลิ่ง เช่น จังหวัดเพชรบุรี ระนอง ชุมพร สุราษฎร์ธานีนครศรีธรรมราช สงขลา และล่าสุดกรมป้องกันและบรรเทาสาธารณภัย ได้แจ้งให้พื้นที่ 15 จังหวัด ภาคใต้ เฝ้าระวังสถานการณ์น้ําท่วมฉับพลัน น้ําป่าไหลหลาก และคลื่นลมแรง ช่วงวันที่ 12-14 พ.ย. 2564
อย่างไรก็ตาม ในส่วนที่อาจกระทบต่อด้านการคมนาคมนั้น นายศักดิ์สยาม ชิดชอบ รมว.คมนาคม ได้ติดตามสถานการณ์อุทกภัยอย่างใกล้ชิด โดยได้มีข้อสั่งการให้หน่วยงานที่เกี่ยวข้องไม่ว่าจะเป็นกรมทางหลวง กรมทางหลวงชนบท การรถไฟแห่งประเทศไทย (รฟท.) รายงานถึงผลกระทบจากอุทกภัยต่อการคมนาคม สัญจรของประชาชนในพื้นที่ พร้อมกับให้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย จัดเจ้าหน้าที่ติดตามสถานการณ์ เพื่อเข้าช่วยเหลือประชาชน
อย่างไรก็ตาม ล่าสุด รมว.คมนาคม ได้รับรายงานว่า เมื่อวันที่ 12 พ.ย. ต้องมีการปิดเส้นทางถนนทางหลวงหมายเลข 41 (ถนนเอเชีย 41) ตั้งแต่สี่แยกปฐมพร จนถึง อําเภอหลังสวน จังหวัดชุมพร ทั้งขาขึ้นกรุงเทพฯ และขาล่องใต้ เนื่องจากน้ําท่วมสูงการจราจรไม่สามารถผ่านได้
ขณะที่การรถไฟแห่งประเทศไทย(รฟท.) ได้รายงานว่า ตั้งแต่ช่วงค่ําของวันที่ 12 พ.ย. 64 จําเป็นต้องประกาศปิดทางในเส้นทางสายใต้ ช่วงระหว่างสถานีสวี - เขาสวนทุเรียน อําเภอสวี จังหวัดชุมพร เนื่องจากสถานการณ์น้ําท่วม ส่งผลให้ต้องหยุดเดินรถเพื่อรอการเปิดทางรวม 8 ขบวน
“จากรายงานสถานการณ์น้ําท่วมในจังหวัดชุมพร ที่ส่งผลกระทบต่อการสัญจรทั้งทางถนนและระบบราง รมว.คมนาคม ที่ได้กําชับเจ้าหน้าที่เกี่ยวข้อง ดําเนินการตามมาตรการเร่งด่วน ไม่ว่าจะเป็นการติดตั้งป้ายเตือน ป้ายแนะนําเส้นทางเลี่ยงบริเวณสายทางที่มีน้ําท่วม แนะนําจุดพักรถ จัดเจ้าหน้าที่คอยช่วยเหลือประชาชน กรณีของรถไฟที่ต้องหยุดวิ่งเพื่อรอการเปิดทาง ก็ให้ดูแลด้านความปลอดภัย จัดเตรียมอาหารและน้ําดื่มให้กับผู้โดยสารบนขบวนรถให้เพียงพอ” น.ส.ไตรศุลี กล่าว
น.ส.ไตรศุลี กล่าวว่า นอกจากการดําเนินการตามสถานการณ์ในระยะเร่งด่วนแล้ว รมว.คมนาคมยังมีข้อสั่งการให้เตรียมการสําหรับการฟื้นฟูสายทางที่ได้รับความเสียหายจากอุทกภัย เพื่อให้หลังน้ําลดแล้วเข้าดําเนินการฟื้นฟู ส่งคืนพื้นผิวจราจร ให้ประชาชนสัญจรตามปกติให้เร็วที่สุดด้วย
...........................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีไทยขยับอันดับความสามารถด้านนวัตกรรมสูงที่ 43 ของโลกและคว้าอันดับ 3 ของอาเซียน แม้ในช่วงโควิด-19
วันศุกร์ที่ 24 กันยายน 2564
โฆษกรัฐบาลเผย นายกฯ ยินดีไทยขยับอันดับความสามารถด้านนวัตกรรมสูงที่ 43 ของโลกและคว้าอันดับ 3 ของอาเซียน  แม้ในช่วงโควิด-19
โฆษกรัฐบาลเผย นายกฯ ยินดีไทยขยับอันดับความสามารถด้านนวัตกรรมสูงที่ 43 ของโลกและคว้าอันดับ 3 ของอาเซียน  แม้ในช่วงโควิด-19
วันนี้(24ก.ย.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีกับผลการจัดอันดับรายงานดัชนีนวัตกรรมโลกประจําปี2564 (Global Innovation Index 2021: GII 2021)โดยองค์การทรัพย์สินทางปัญญาโลก(World Intellectual Property Organization-WIPO)ภายใต้หัวข้อการติดตามการปรับตัวระบบนวัตกรรมในภาวะวิกฤติโควิด-19 (Tracking Innovation through the COVID-19 Crisis)ซึ่งประเทศไทยได้รับการจัดอันดับที่43จากทั้งหมด132ประเทศทั่วโลกและถือเป็นอันดับที่3ของประเทศในกลุ่มอาเซียนรองจากสิงคโปร์และมาเลเซียและอันดับที่5ของกลุ่มประเทศรายได้ปานกลาง
โดยการจัดอันดับGII 2021มุ่งเน้นการวิเคราะห์ผลกระทบของวิกฤตโควิด-19ที่มีต่อการพัฒนาระบบนวัตกรรมโดยมีองค์ประกอบมิติชี้วัดนวัตกรรม7กลุ่มได้แก่1)กลุ่มปัจจัยด้านสถาบัน, 2)กลุ่มปัจจัยด้านทุนมนุษย์และการวิจัย, 3)กลุ่มปัจจัยด้านโครงสร้างพื้นฐาน, 4)กลุ่มปัจจัยด้านระบบการตลาด, 5)กลุ่มปัจจัยด้านระบบธุรกิจ, 6)กลุ่มปัจจัยด้านผลผลิตจากองค์ความรู้และเทคโนโลยีและ7)กลุ่มปัจจัยด้านผลผลิตจากความคิดสร้างสรรค์
ทั้งนี้ประเทศไทยมีคะแนนโดดเด่นมากที่สุดในกลุ่มปัจจัยด้านระบบการตลาดและกลุ่มปัจจัยด้านระบบธุรกิจโดยเฉพาะค่าใช้จ่ายมวลรวมภายในประเทศสําหรับการวิจัยและพัฒนาซึ่งลงทุนโดยองค์กรธุรกิจไทยยังคงครองอันดับ1ต่อเนื่องเป็นปีที่2สะท้อนให้เห็นการลงทุนของภาคเอกชนในไทยที่มุ่งเน้นการเพิ่มขีดความสามารถของธุรกิจด้วยการพัฒนานวัตกรรมมากขึ้นอีกทั้งไทยยังเป็นอันดับที่9ของประเทศที่เป็นเจ้าของอนุสิทธิบัตรมากที่สุดนอกจากนี้กลุ่มปัจจัยด้านโครงสร้างพื้นฐานในกลุ่มเทคโนโลยีสารสนเทศและการสื่อสารมีการปรับอันดับดีขึ้นอย่างก้าวกระโดดจากอันดับที่79เป็นอันดับที่60โดยตัวชี้วัดส่วนใหญ่เป็นเรื่องการเข้าถึงและการใช้งานเทคโนโลยีสารสนเทศและการสื่อสารรวมถึงการบริการออนไลน์ของภาครัฐสะท้อนให้เห็นการปรับตัวของภาครัฐและภาคเอกชนในช่วงวิกฤตโควิด-19
โฆษกรัฐบาลฯกล่าวว่ารัฐบาลให้ความสําคัญกับการขับเคลื่อนเศรษฐกิจด้วยนวัตกรรม(Value-Based Economy)ตามนโยบายไทยแลนด์4.0เพื่อยกระดับการพัฒนาประเทศและก้าวข้ามกับดักประเทศที่มีรายได้ปานกลางโดยจากปัจจัยชี้วัดฯสะท้อนให้เห็นว่าไทยมีความสามารถด้านนวัตกรรมสูงขึ้นแม้ในช่วงการแพร่ระบาดของโควิด-19ทั้งนี้รัฐบาลยืนยันความมุ่งมั่นที่จะเดินหน้าพัฒนาประเทศด้วยการส่งเสริมการใช้ประโยชน์จากนวัตกรรมที่สร้างสรรค์ให้เกิดผลเป็นรูปธรรมต่อไป
_________
รัฐบาลไทย-ข่าวทำเนียบรัฐบาล-ไฟเขียว! ตรึงค่า FT ต่อไปจนถึงสิ้นปี 64
วันอาทิตย์ที่ 11 กรกฎาคม 2564
ไฟเขียว! ตรึงค่า FT ต่อไปจนถึงสิ้นปี 64
....
จากสถานการณ์การแพร่ระบาดของโรคโควิด-19 ที่ส่งผลกระทบต่อการดํารงชีพของประชาชน และราคาก๊าซธรรมชาติที่เป็นเชื้อเพลิงหลักในการผลิตไฟฟ้าถีบตัวสูงขึ้น ตามทิศทางราคาน้ํามันดิบและการฟื้นตัวของเศรษฐกิจโลก
.
ดังนั้น เพื่อช่วยบรรเทาภาระค่าครองชีพของประชาชน คณะกรรมการกํากับกิจการพลังงาน หรือ กกพ. จึงมีมติเห็นชอบตรึงค่าไฟฟ้าผันแปร หรือค่า “เอฟที” สําหรับการเรียกเก็บค่าไฟฟ้าในรอบเดือนก.ย. – ธ.ค. 64 (จากเดิมสิ้นสุดเดือน ส.ค. 64) โดยให้เรียกเก็บที่ -15.32 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย ต่อไปจนถึงสิ้นปี 2564
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วธ.เฟ้น 10 สุดยอดชุมชน “เที่ยวชุมชน ยลวิถี” พร้อมเปิดแอพพลิเคชั่น ค้นหาแหล่งท่องเที่ยวทางวัฒนธรรมและงานเทศกาลประเพณี
วันอังคารที่ 13 กรกฎาคม 2564
วธ.เฟ้น 10 สุดยอดชุมชน “เที่ยวชุมชน ยลวิถี” พร้อมเปิดแอพพลิเคชั่น ค้นหาแหล่งท่องเที่ยวทางวัฒนธรรมและงานเทศกาลประเพณี
วธ.เฟ้น 10 สุดยอดชุมชน “เที่ยวชุมชน ยลวิถี” พร้อมเปิดแอพพลิเคชั่น ค้นหาแหล่งท่องเที่ยวทางวัฒนธรรมและงานเทศกาลประเพณี
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) บูรณาการความร่วมมือกับหน่วยงานรัฐ เอกชน เครือข่ายด้านศาสนา ศิลปะและวัฒนธรรมและภาคประชาชนในการนําทุนทางวัฒนธรรมมาสร้างสรรค์สินค้าและบริการมาเพิ่มมูลค่าทางเศรษฐกิจ ซึ่งวธ. จะขับเคลื่อนการท่องเที่ยวเชิงวัฒนธรรม ภายใต้โครงการ “เที่ยวชุมชน ยลวิถี” นําอัตลักษณ์วิถีชีวิตวัฒนธรรมและประเพณีของชุมชนมาให้นักท่องเที่ยวชาวไทยและชาวต่างชาติได้ชมและศึกษาเรียนรู้ ทั้งนี้ วธ.จะนําร่องโครงการดังกล่าวโดยคัดเลือกชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวรที่มีศักยภาพและความพร้อมด้านการท่องเที่ยวในทุกมิติของจังหวัด เพื่อรับรางวัล 10 สุดยอดชุมชนต้นแบบ “เที่ยวชุมชน ยลวิถี” เพื่อเผยแพร่ประชาสัมพันธ์และปลุกกระแสให้  นักท่องเที่ยวชาวไทยและต่างชาติมาเยือนชุมชนเหล่านี้
รัฐมนตรีว่าการกระทรวงวัฒนธรรม กล่าวอีกว่า สําหรับการคัดเลือก 10 สุดยอดชุมชนต้นแบบ “เที่ยวชุมชน ยลวิถี” นั้น ขณะนี้วธ.ได้ตั้งคณะกรรมการคัดเลือก 2 ชุดประกอบด้วยคณะกรรมการคัดเลือกระดับจังหวัดและคณะกรรมการอํานวยการฯเพื่อคัดเลือกจากชุมชนคุณธรรมฯที่มีศักยภาพและความพร้อมด้านการท่องเที่ยวในทุกมิติของจังหวัด 76 จังหวัด รวม 228 ชุมชน ให้เหลือ 10 ชุมชนเพื่อรับรางวัล 10 สุดยอดชุมชนต้นแบบ “เที่ยวชุมชน ยลวิถี” ซึ่งได้กําหนดเกณฑ์พิจารณาคัดเลือก เช่น อัตลักษณ์ความโดดเด่นของชุมชน สถานที่ท่องเที่ยว อาหาร ผลิตภัณฑ์วัฒนธรรมไทย (CPOT) เมื่อคัดเลือกชุมชนได้แล้ว วธ.จะขับเคลื่อนโครงการ “เที่ยวชุมชน ยลวิถี” หลังจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) คลี่คลาย
นายอิทธิพล กล่าวด้วยว่า ขณะเดียวกัน วธ.อยู่ระหว่างจัดทําระบบแอพพลิเคชั่น หนังสือและอี-บุ๊คเส้นทางท่องเที่ยวเชิงวัฒนธรรมและประวัติศาสตร์ 76 จังหวัด เช่น อุทยานประวัติศาสตร์ พิพิธภัณฑ์ท้องถิ่น แหล่งโบราณคดี หอศิลป์และศาสนสถาน รวมถึงหนังสือและอี-บุ๊คงานเทศกาล การแสดงศิลปวัฒนธรรม ประเพณีทั่วไทยโดยเฉพาะระบบแอพพลิเคชั่นและอี-บุ๊ค ทําให้นักท่องเที่ยวคนไทยและชาวต่างชาติสามารถค้นหาข้อมูลผ่านโทรศัพท์มือถือ แท็บเล็ตและไอแพดได้อย่างสะดวกและรวดเร็ว ทั้งนี้ การส่งเสริม การท่องเที่ยวเชิงวัฒนธรรม จะช่วยสร้างอาชีพ สร้างรายได้ให้แก่ชาวบ้านและชุมชน ทําให้มีคุณภาพชีวิตที่ดีขึ้นและพึ่งพาตนเองได้ ช่วยเสริมสร้างเศรษฐกิจฐานรากของชุมชนให้เกิดความเข้มแข็งอย่างยั่งยืน
รัฐบาลไทย-ข่าวทำเนียบรัฐบาล-“อนุทิน” จัดทีมปฏิบัติการเชิงรุกรับผู้ติดเชื้อโควิดตามบ้านเข้าระบบรักษา
วันพุธที่ 7 กรกฎาคม 2564
“อนุทิน” จัดทีมปฏิบัติการเชิงรุกรับผู้ติดเชื้อโควิดตามบ้านเข้าระบบรักษา
รองนายกรัฐมนตรีและรัฐมนตรีว่าการกระทรวงสาธารณสุข มอบสถาบันการแพทย์ฉุกเฉินแห่งชาติ ร่วมกับกรมควบคุมโรค กรมการแพทย์ จัดทีมเชิงรุกค้นหาผู้ติดเชื้อโควิด 19 ที่รอเตียงตามบ้านเข้าระบบรักษาพร้อมประสานภาครัฐ เอกชน เร่งหาพื้นที่เปิดโรงพยาบาลเพิ่ม ย้ําต้องไม่ม
รองนายกรัฐมนตรีและรัฐมนตรีว่าการกระทรวงสาธารณสุข มอบสถาบันการแพทย์ฉุกเฉินแห่งชาติ ร่วมกับกรมควบคุมโรค กรมการแพทย์ จัดทีมเชิงรุกค้นหาผู้ติดเชื้อโควิด19 ที่รอเตียงตามบ้านเข้าระบบรักษาพร้อมประสานภาครัฐ เอกชน เร่งหาพื้นที่เปิดโรงพยาบาลเพิ่ม ย้ําต้องไม่มีใครต้องเสียชีวิตที่บ้านเพราะรอเตียง
วันนี้ (7 กรกฎาคม 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารระดับสูงกระทรวงสาธารณสุข ครั้งที่ 7/2564 ผ่านระบบประชุมทางไกล โดยมีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข อธิบดีทุกกรม ผู้ตรวจราชการทุกเขตสุขภาพ และคณะผู้บริหารเข้าร่วมประชุม
นายอนุทินกล่าวว่า ได้สั่งการให้สถาบันการแพทย์ฉุกเฉินแห่งชาติ (สพฉ.) ร่วมกับกรมควบคุมโรคและกรมการแพทย์ ประสานเครือข่ายกู้ชีพ กู้ภัย จัดทีมออกปฏิบัติการเชิงรุก ลาดตระเวนออกค้นหาผู้ติดเชื้อที่รอเตียงที่บ้านในพื้นที่ กทม.เพื่อรับตัวเข้าสู่ระบบรักษา ตามระดับของอาการ มีทีมติดตามอาการป่วยหรือนําส่งต่อโรงพยาบาลสนามในพื้นที่กรุงเทพหมานคร ส่วนกลุ่มเปราะบาง กลุ่มผู้สูงอายุ ผู้มีโรคประจําตัวเรื้อรัง มีโรงพยาบาลบุษราคัมรองรับ เพื่อลดความวิตกกังวล ผ่อนคลายความทุกข์ของประชาชนที่รอเตียงตามบ้าน
“สําหรับการบริหารจัดการเตียงในเขตกรุงเทพมหานคร ได้มอบให้กรมการแพทย์บริหารร่วมกับกรุงเทพมหานคร ซึ่งขณะนี้สถานการณ์โรคโควิด19 พบผู้ติดเชื้อจํานวนมาก วันละ5-6พันคน ทําให้มีปัญหาการรอเตียง โดยเฉพาะในเขตกรุงเทพมหานครและปริมณฑล ซึ่งกระทรวงสาธารณสุขได้ช่วยดําเนินการเพิ่มเตียงรองรับ โดยได้ดําเนินการเปิดศูนย์แรกรับ-ส่งต่อนิมิบุตร การเปิดโรงพยาบาลบุษราคัมที่ล่าสุดมีเตียงรองรับกว่า 4 พันเตียง ถ้ามีความจําเป็นก็เพิ่มได้อีก รวมทั้งการหาพื้นที่ก่อสร้างโรงพยาบาลเพิ่ม เช่น อาคาร Satellite 1 ท่าอากาศยานสุวรรณภูมิ ซึ่งมีศักยภาพและความพร้อม ทั้งหมดนี้ได้เร่งดําเนินการ เป็นการแก้ไขปัญหาเฉพาะหน้า เพื่อลดการเจ็บป่วยรุนแรงและรักษาชีวิตคน ไม่มีใครต้องเสียชีวิตที่บ้านเพราะการรอเตียงรักษา”นายอนุทินกล่าว
******************************* 7 กรกฎาคม 2564
รัฐบาลไทย-ข่าวทำเนียบรัฐบาล-กอช. ชวนประชาชนที่มีสิทธิ์ออมเงินกับ กอช. สร้างบำนาญไว้ใช้ในอนาคต พร้อมรับของที่ระลึกในงานมหกรรมการเงิน ครั้งที่ 22 Money EXPO 2022 บูธ P11 – 12 ณ ชาเลนเจอร์ 2 – 3 อิมแพ็ค เมืองทอง
วันจันทร์ที่ 9 พฤษภาคม 2565
กอช. ชวนประชาชนที่มีสิทธิ์ออมเงินกับ กอช. สร้างบํานาญไว้ใช้ในอนาคต พร้อมรับของที่ระลึกในงานมหกรรมการเงิน ครั้งที่ 22 Money EXPO 2022 บูธ P11 – 12 ณ ชาเลนเจอร์ 2 – 3 อิมแพ็ค เมืองทอง
กอช. ร่วมออกบูธในงาน “มหกรรมการเงิน ครั้งที่ 22 Money  EXPO 2022” จัดกิจกรรมโปรโมชันพิเศษและมอบของที่ระลึก วันที่ 12 – 15  พฤษภาคม 2565 ที่ บูธ กอช. (บูธ P11 – 12) ณ ชาเลนเจอร์ 2 – 3  อิมแพ็ค เมืองทองธานี
กองทุนการออมแห่งชาติ หรือ กอช. เชิญชวนประชาชนในพื้นที่กรุงเทพมหานครและพื้นที่จังหวัดใกล้เคียง สมัครสมาชิก กอช. ออมเงินสร้างความมั่นคงให้กับชีวิตยามเกษียณ โดยเริ่มออมขั้นต่ําเพียง 50 บาท สูงสุด 13,200 บาทต่อปี ทั้งนี้ กอช. ร่วมออกบูธในงาน “มหกรรมการเงิน ครั้งที่ 22 Money EXPO 2022” จัดกิจกรรมโปรโมชันพิเศษและมอบของที่ระลึก วันที่ 12 – 15 พฤษภาคม 2565 ที่ บูธ กอช. (บูธ P11 – 12) ณ ชาเลนเจอร์ 2 – 3 อิมแพ็ค เมืองทองธานี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนประชาชนผู้ที่มีสิทธิ์สมัครเป็นสมาชิก กอช. ในพื้นที่กรุงเทพมหานครและพื้นที่จังหวัดใกล้เคียง ออมเงินสร้างความมั่นคงให้กับชีวิตยามเกษียณ โดยการออมเงินกับ กอช. สามารถออมได้ตั้งแต่วัยเรียน อายุ 15 ปี จนถึงอายุ 60 ปี โดยการออมเงินกับ กอช. เป็นการวางแผนทางการเงินในระยะยาวเพื่อไว้ใช้ในอนาคต ซึ่งเริ่มออมเงินขั้นต่ําได้ตั้งแต่ 50 บาท สูงสุด 13,200 บาทต่อปี รัฐสมทบเพิ่มตามช่วงอายุของสมาชิก โดยช่วงอายุ 15 - 30 ปี รัฐสมทบให้ 50% ของเงินออมแต่ละครั้ง รวมกันทั้งปีไม่เกิน 600 บาท ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้ง รวมกันทั้งปีไม่เกิน 960 บาท ช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้ง รวมกันทั้งปีไม่เกิน 1,200 บาท
ทั้งนี้ ผู้ที่สนใจสามารถพบกับ กอช. ได้ในงาน “มหกรรมการเงิน ครั้งที่ 22 Money EXPO 2022” บูธ กอช. (บูธ P11 – 12) ณ ชาเลนเจอร์ 2 – 3 อิมแพ็ค เมืองทองธานี วันที่ 12 – 15 พฤษภาคม 2565 ซึ่ง กอช. ได้จัดโปรโมชันพิเศษพร้อมมอบของสมนาคุณ สําหรับผู้สมัครสมาชิกใหม่ที่ส่งเงินสะสมงวดแรก รวมทั้งสมาชิกที่ส่งเงินออมสะสมต่อเนื่องที่บูธ กอช. และในวันศุกร์ที่ 13 พฤษภาคม 2565 เวลา 11.00 – 12.30 น. พบกับกิจกรรมสัมมนากับ กอช. ในหัวข้อ "ลงทุนเพื่อเกษียณกับ กอช. No risk, high return" โดยวิทยากร นายอรุณศักดิ์ จรูญวงศ์นิรมล รองเลขาธิการคณะกรรมการกองทุนการออมแห่งชาติ ด้านลงทุน ภายในบูธกิจกรรม กอช. ยังมีกิจกรรมอีกมากมาย ซึ่งมีให้เลือกทั้งดาวน์โหลดแอป กอช. ดูยอดเงินออมสะสมของตนเอง รวมทั้งยังมีบริการตรวจสอบสิทธิ์หรือทดลองคํานวณบํานาญ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รมว.สุชาติ ส่ง‘โฆษกแรงงาน’ลงใต้ ประชุม กพต. แก้ปัญหาปากท้องประชาชน ฟื้นเศรษฐกิจ ท่องเที่ยวหาดใหญ่
วันพุธที่ 8 มิถุนายน 2565
รมว.สุชาติ ส่ง‘โฆษกแรงงาน’ลงใต้ ประชุม กพต. แก้ปัญหาปากท้องประชาชน ฟื้นเศรษฐกิจ ท่องเที่ยวหาดใหญ่
...
เมื่อวันที่ 8 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงานมอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 3/2565 โดยมี พล.อ.ประวิตร วงษ์สุวรรณ รองนายกรัฐมนตรี ในฐานะประธานกรรมการยุทธศาสตร์ด้านการพัฒนาจังหวัดชายแดนภาคใต้ เป็นประธานการประชุม และตรวจติดตามการส่งเสริมเศรษฐกิจ การแก้ปัญหาปากท้องและความเหลื่อมล้ําในพื้นที่จังหวัดชายแดนภาคใต้พร้อมทั้งร่วมหารือฟื้นเศรษฐกิจและการท่องเที่ยวหาดใหญ่ ณ โรงแรมคริสตัล อ.หาดใหญ่ จ.สงขลา ซึ่งมีผู้บริหาร ข้าราชการ เจ้าหน้าที่ส่วนราชการ ผู้นําชุมชน และพี่น้องประชาชนในพื้นที่ ร่วมต้อนรับ
ก่อนการประชุม นายวรรณรัตน์ ยังได้ร่วมคณะของ พล.อ.ประวิตร ชมนิทรรศการการส่งเสริมสัตว์เศรษฐกิจในพื้นที่ นิทรรศการการแก้ไขปัญหาความยากจน ลดความเหลื่อมล้ําและพัฒนาคนในทุกช่วงวัย นิทรรศการเสริมสร้างคนดีตามหลักการทางศาสนาเพื่อสืบสานและรักษาสังคมพหุวัฒนธรรมที่ดีงามของจังหวัดชายแดนภาคใต้ สาระสําคัญของการประชุมครั้งนี้ ที่ประชุมได้รับทราบผลการขับเคลื่อนสนามบินเบตงที่ได้เปิดให้บริการเชิงพาณิชย์มาตั้งแต่วันที่ 29 เมษายน 2565 เป็นต้นมา รายงานดัชนีความมั่นคงจังหวัดชายแดนภาคใต้ การรายงานผลการดําเนินโครงการยกระดับการพัฒนาพื้นที่เมืองต้นแบบเบตง จ.ยะลา รายงานความคืบหน้าการขับเคลื่อนโครงการตําบลมั่นคง มั่งคั่ง ยั่งยืน เพื่อขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงในพื้นที่จังหวัดชายแดนภาคใต้ ภายใต้ระบบ 1 ข้าราชการ 1 ครัวเรือนยากจนของ ศอ.บต. รายงานความคืบหน้าการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืนพื้นที่จังหวัดชายแดนภาคใต้ เป็นกรณีเร่งด่วน ผลการจัดกิจกรรมมหกรรมการอ่านแห่งชาติ และที่ประชุมได้เห็นชอบกรอบแนวทางการฟื้นฟูเศรษฐกิจและการท่องเที่ยวหาดใหญ่ - สงขลา ระยะ 6 ปี (พ.ศ.2565-2570) กิจกรรมโคบาลชายแดนใต้ โครงการยกระดับการพัฒนาจังหวัดชายแดนภาคใต้เป็น Smart City
นายวรรณรัตน์ กล่าวว่า รัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ซึ่งกระทรวงแรงงานกํากับดูแลโดย พล.อ.ประวิตร วงษ์สุวรรณ รองนายกรัฐมนตรี ได้มีนโยบายสําคัญในการเปิดประเทศเต็มรูปแบบเพื่อต้อนรับนักท่องเที่ยวได้เข้ามาในประเทศไทย โดยเฉพาะในพื้นที่หาดใหญ่เป็นเมืองศูนย์กลางทางการค้า เศรษฐกิจ และการท่องเที่ยวที่สําคัญและมีศักยภาพของภาคใต้ เมื่อสถานการณ์โควิด-19 คลี่คลายลง จึงเป็นโอกาสอันดีที่จะเรียกความเชื่อมั่นให้แก่ภาคธุรกิจท่องเที่ยว การค้า การลงทุนในพื้นที่กลับมาคึกคักเหมือนเดิม ซึ่งกระทรวงแรงงาน โดยท่านสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญในการขับเคลื่อนนโยบายรัฐบาลดังกล่าว โดยการส่งเสริมการมีงานทําในทุกช่วงวัย โดยเฉพาะประชาชนในพื้นที่ พัฒนาทักษะฝีมือแรงงานให้เป็นแรงงานที่มีคุณภาพสูง มีคุณธรรม เป็นที่ต้องการของนายจ้างผู้ประกอบการ เพื่อให้มีอาชีพ มีรายได้ มีหลักประกันความมั่นคงทางสังคม
จากนั้นในช่วงบ่าย นายวรรณรัตน์ ยังได้ร่วมคณะของ พล.อ.ประวิตร พบปะผู้ประกอบการ นักธุรกิจ
ในพื้นที่ อ.หาดใหญ่ จ.สงขลา เพื่อหารือแนวทางฟื้นฟูเศรษฐกิจ การท่องเที่ยว พบปะผู้นําศาสนา ครัวเรือนที่ประสบปัญหายากจนที่เข้าร่วมโครงการให้ความช่วยเหลือในการแก้ไขปัญหาความยากจน ลดความเหลื่อมล้ํา และพัฒนาคนทุกช่วงวัยอีกด้วย
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” แจงที่ประชุม ครม. ทราบความคืบหน้าปลดล็อกกัญชาจากรายชื่อ ยาเสพติดประเภทที่ 5 เผยนายกรัฐมนตรีให้การสนับสนุนแนวทางใช้เพื่อการแพทย์
วันจันทร์ที่ 24 มกราคม 2565
รองนายกรัฐมนตรี “อนุทิน” แจงที่ประชุม ครม. ทราบความคืบหน้าปลดล็อกกัญชาจากรายชื่อ ยาเสพติดประเภทที่ 5 เผยนายกรัฐมนตรีให้การสนับสนุนแนวทางใช้เพื่อการแพทย์
รองนายกรัฐมนตรี “อนุทิน” แจงที่ประชุม ครม. ทราบความคืบหน้าปลดล็อกกัญชาจากรายชื่อ ยาเสพติดประเภทที่ 5 เผยนายกรัฐมนตรีให้การสนับสนุนแนวทางใช้เพื่อการแพทย์
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้รายงานกับที่ประชุม ครม. วันที่ 24 ม.ค. 2565 เกี่ยวกับการดําเนินการถอดพืชกัญชาและกัญชงออกจากบัญชียาเสพติดให้โทษประเภทที่ 5 เพื่อให้สอดคล้องกับประมวลกฎหมายยาเสพติด ฉบับใหม่ที่มีผลบังคับตั้งแต่วันที่ 9 ธ.ค. 2564 เพื่อขอแนวนโยบายจากนายกรัฐมนตรี สําหรับการประชุมคณะกรรมการป้องกันและปราบปรามยาเสพติด(คณะกรรมการ ป.ป.ส.) ซึ่งจะประชุมและพิจารณาในวันที่ 25 ม.ค. 2565 นี้
ทั้งนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้การสนับสนุนในหลักการเกี่ยวกับการส่งเสริมให้ทั้งกัญชาและกัญชงเป็นพืชสมุนไพร ใช้ประโยชน์ทางการแพทย์ และเพื่อสร้างมูลค่าทางเศรษฐกิจ แต่ในรายละเอียดของมาตรการกํากับดูแลจะต้องดําเนินการให้มีความชัดเจน ทั้งในเรื่องของการจดแจ้ง การกําหนดคุณสมบัติของผู้ได้รับอนุญาตในการปลูก วัตถุประสงค์ในการปลูก มีผู้รับผิดชอบในทุกเรื่องที่ชัดเจนต่อไป
ทั้งนี้ รองนายกรัฐมนตรีและรมว.สาธารณสุขได้รับนโยบายของนายกรัฐมนตรี และระบุว่ากระทรวงสาธารณสุขอยู่ระหว่างดําเนินตามแนวนโยบายของนายกรัฐมนตรี และยืนยันว่ายังต้องมีการควบคุมการใช้พืชกัญชงกัญชา เพื่อให้เป็นไปในทางที่เกิดประโยชน์ทางการแพทย์ เพื่อสุขเท่านั้น ส่วนการเสพเพื่อสันทนาการไม่ได้อยู่ในเจตนารมณ์ของการผลักดันในครั้งนี้ โดยกัญชา กัญชงต้องอยู่ในการควบคุม เหมือนบุหรี่ สุรา ที่ไม่ผิดกฎหมายแต่ก็มีการควบคุมการจําหน่าย และการเสพ
นายอนุทิน กล่าวว่า การดําเนินการเพื่อถอดพืชกัญชาและกัญชงจากบัญชียาเสพติดประเภทที่ 5 นั้น จะต้องดําเนินการออกเป็นประกาศประกาศกระทรวงสาธารณสุข เรื่อง การระบุชื่อยาเสพติดให้โทษประเภท 5 พ.ศ. .... ซึ่งได้ผ่านการพิจารณาของคณะอนุกรรมการกลั่นกรองการระบุชื่อยาเสพติดให้โทษประเภท 5 และคณะกรรมการควบคุมยาเสพติด แล้ว เหลือการพิจารณาของคณะกรรมการป้องกันและปราบปรามยาเสพติด จากนั้น รมว.สาธารณสุข จึงจะลงนามและประกาศใช้ได้
ทั้งนี้ เพื่อให้เกิดความชัดเจน รัฐบาลขอย้ําว่าการส่งเสริมพืชกัญชาและกัญชง จะเป็นไปเพื่อทางการแพทย์ อุตสาหกรรม ผลิตภัณฑ์สุขภาพ อาหารเสริม สมุนไพร โดยอนุญาตเฉพาะส่วนที่มีการสลัดTHC ไม่เกิน 0.2% ถ้ามากกว่านั้นยังคงเป็นยาเสพติด
รัฐบาลไทย-ข่าวทำเนียบรัฐบาล-รมว.วธ. ให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์
วันศุกร์ที่ 3 กันยายน 2564
รมว.วธ. ให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์
ให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์
วันที่ ๒ กันยายน ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์ ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ พอใจ EU รับรอง Thailand Digital Health Pass บนระบบ ‘หมอพร้อม’ ขอบคุณทุกหน่วยงานที่ร่วมผลักดันตามนโยบายรัฐบาล พร้อมสั่งการต่อให้กระตุ้นการท่องเที่ยวให้เห็นผลเป็นรูปธรรมโดยเร็ว
วันอาทิตย์ที่ 13 กุมภาพันธ์ 2565
นายกฯ พอใจ EU รับรอง Thailand Digital Health Pass บนระบบ ‘หมอพร้อม’ ขอบคุณทุกหน่วยงานที่ร่วมผลักดันตามนโยบายรัฐบาล พร้อมสั่งการต่อให้กระตุ้นการท่องเที่ยวให้เห็นผลเป็นรูปธรรมโดยเร็ว
นายกฯ พอใจ EU รับรอง Thailand Digital Health Pass บนระบบ ‘หมอพร้อม’ ขอบคุณทุกหน่วยงานที่ร่วมผลักดันตามนโยบายรัฐบาล พร้อมสั่งการต่อให้กระตุ้นการท่องเที่ยวให้เห็นผลเป็นรูปธรรมโดยเร็ว
วันที่ 13 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา รับทราบข่าวน่ายินดี สหภาพยุโรปได้ให้การรับรอง Thailand Digital Health Pass ซึ่งเป็นผลจากการความมุ่งมั่นตั้งใจของรัฐบาลไทย ที่ต้องการดําเนินการเพื่อปลดทุกล็อค เพื่ออํานวยความสะดวกแก่ประชาชน มุ่งกระตุ้นการฟื้นฟูเศรษฐกิจ
ในการพบหารือระหว่างนายกรัฐมนตรีกับ นายเดวิด เดลี (H.E. Mr. David Daly) เอกอัครราชทูตสหภาพยุโรปประจําประเทศไทย (วันที่ 11 กุมภาพันธ์ 2565) ซึ่งได้เข้าเยี่ยมคารวะนายกรัฐมนตรีในโอกาสเข้ารับหน้าที่ก็ได้หยิบยกความสําเร็จดังกล่าวของรัฐบาลไทยกับนายกรัฐมนตรีด้วย โดยนายกรัฐมนตรีได้ขอบคุณสหภาพยุโรปได้มีมติ Equivalence Decision ยอมรับ Thailand Digital Health Pass บนระบบ ‘หมอพร้อม’ ให้ใช้เป็นหลักฐานในการเดินทางในยุโรปได้เทียบเท่ากับ EU Digital COVID Certificate
นายธนกร กล่าวว่า นายกรัฐมนตรี ขอบคุณและชื่นชมหน่วยงานที่เกี่ยวข้องที่ดําเนินการผลักดันจนสหภาพยุโรปให้การรับรองดังกล่าว จนผ่านการรับรองระบบการตรวจสอบเอกสารรับรองเกี่ยวกับโควิด - 19 จากสหภาพยุโรป ซึ่งจะช่วยอํานวยความสะดวกการเดินทางเข้าประเทศในระบบนี้กว่า 60 ประเทศ/ดินแดน และยังสามารถใช้ในการติดตามผู้เดินทางเข้าประเทศไทยได้ด้วย โดยกระทรวงสาธารณสุขได้เปิดให้ประชาชนเริ่มทดสอบใช้งานระบบดังกล่าวได้แล้ว และไทยเป็นประเทศที่ 2 ในอาเซียนที่ได้รับการรับรองระบบนี้ สหภาพยุโรป (EU) ได้มีมติยอมรับและขึ้นทะเบียนเอกสารรับรองเกี่ยวกับโควิด - 19 ของประเทศไทย หรือ Thailand Digital Health Pass บนหมอพร้อม ให้มีความเท่าเทียมกับเอกสารรับรองของสหภาพยุโรป (EU Digital COVID Certificate :EU DCC) โดยผู้ที่อาศัยอยู่ในประเทศไทยทุกคนสามารถใช้เอกสารรับรองบนหมอพร้อม แสดงสถานะสุขภาพ ก่อนเดินทางสู่ประเทศ/ดินแดนที่เข้าร่วมของสหภาพยุโรปได้กว่า 60 ประเทศ/ดินแดน ได้แก่ ประเทศกลุ่มสหภาพยุโรป 27 ประเทศ และประเทศนอกสหภาพยุโรปที่ได้รับการขึ้นทะเบียนรับรอง 33 ประเทศ รวมถึงสามารถใช้แสดงข้อมูลก่อนเข้าร่วมกิจกรรมต่าง ๆ ในประเทศ/ดินแดนเหล่านั้นได้ด้วย
นายธนกร กล่าวอีกว่า การรับรองดังกล่าวสะท้อนให้ถึงความสัมพันธ์ระหว่างไทยและสหภาพยุโรป ว่าเปรียบเสมือนหุ้นส่วนของกันและกัน มีค่านิยม และผลประโยชน์ร่วมกัน และมีความสัมพันธ์อันดีมาอย่างต่อเนื่องยาวนาน ตลอดจนเป็นการยอมรับมาตรฐานของไทยทั้งในด้านดิจิทัล และระบบสาธารณสุข ซึ่ง นายกฯ ชื่นชมการร่วมกันขับเคลื่อนและผลักดันจนทําให้เกิดการรับรองดังกล่าวขึ้น โดยการรับรองดังกล่าว นอกจากจะช่วยอํานวยความสะดวกในการเดินทางให้แก่ประชาชน ยังเป็นการยกระดับระบบตรวจสอบข้อมูลเกี่ยวกับโควิด-19 ของไทย และช่วยเพิ่มประสิทธิภาพในการควบคุมโรคได้อีกด้วย ทั้งนี้ นายกรัฐมนตรีได้กํากับสั่งการให้เร่งทํางานต่อยอดกระตุ้นการท่องเที่ยวอย่างเป็นรูปธรรมโดยเร็ว
รัฐบาลไทย-ข่าวทำเนียบรัฐบาล-รมว.สุชาติ หารือ เอกอัครราชทูต ณ กรุงโซล เยี่ยมฝ่ายแรงงานฯ เร่งขยายตลาดในเกาหลี
วันอาทิตย์ที่ 26 มิถุนายน 2565
รมว.สุชาติ หารือ เอกอัครราชทูต ณ กรุงโซล เยี่ยมฝ่ายแรงงานฯ เร่งขยายตลาดในเกาหลี
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นายสุทธิ สุโกศล จ่าเอกยศสิงห์ เหลี่ยมเลิศ ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม เข้าพบ นายวิชชุ เวชชาชีวะ เอกอัครราชทูต ณ กรุงโซล เพื่อหารือข้อราชการด้านแรงงาน ณ ทําเนียบสถานเอกอัครราชทูต ณ กรุงโซล สาธารณรัฐเกาหลี
นายสุชาติ กล่าวว่า ผมขอขอบคุณท่านเอกอัครราชทูตไทย ณ กรุงโซล ที่ให้การดูแลแรงงานไทยเป็นอย่างดี การที่แรงงานไทยได้มีโอกาสมาทํางานที่เกาหลีจะเป็นการช่วยพัฒนาทักษะฝีมือ สร้างรายได้ ช่วยยกระดับฐานะแก่ครอบครัว จากการหารือในวันนี้จะเป็นประโยชน์อย่างยิ่งต่อการขยายตลาดแรงงาน เพื่อให้สอดคล้องตามนโยบายรัฐบาลที่ได้ให้ความสําคัญกับการส่งเสริมแรงงานไทยได้เดินทางไปทํางานต่างประเทศ เพื่อให้คนไทยมีงานทํา มีอาชีพ นํารายได้เข้าประเทศและช่วยเพิ่มขีดความสามารถในการแข่งขัน
โอกาสนี้ รมว.แรงงาน และคณะ ได้พบปะให้กําลังใจอาสาสมัครแรงงานไทยในประเทศเกาหลีใต้ พร้อมตรวจเยี่ยมฝ่ายแรงงานฯ ประจําสถานเอกอัครราชทูต ณ กรุงโซล และประชุมมอบนโยบายแนวทางในการปฏิบัติงานแก่เจ้าหน้าที่ฝ่ายแรงงาน โดยมี นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซล พร้อมเจ้าหน้าที่สํานักงานแรงงานประจําสถานเอกอัครราชทูต ณ กรุงโซล ให้การต้อนรับ นายสุชาติ กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ฝากความห่วงใยและให้กําลังใจเจ้าหน้าที่และอาสาสมัครแรงงานในต่างประเทศทุกคน ที่ได้ปฏิบัติงานในการประสานดูแลความช่วยเหลือแรงงานไทยในต่างประเทศให้ได้รับข้อมูลข่าวสาร สิทธิประโยชน์ความคุ้มครอง และความปลอดภัยในการทํางาน จึงถือเป็นโอกาสอันดีที่ได้พบปะทุกท่าน เพื่อแสดงความขอบคุณต่อการช่วยเหลืองานกระทรวงแรงงาน โดยไม่ได้รับค่าตอบแทน ถือเป็นงานจิตอาสาอย่างแท้จริง
ทั้งนี้ จากรายงานของฝ่ายแรงงานฯ พบว่า ปัจจุบันมีแรงงานไทยทํางานอยู่ในเกาหลีใต้ตามระบบการจ้างแรงงานต่างชาติ EPS จํานวน 22,663 คน ส่วนใหญ่ทํางานในภาคการผลิต ก่อสร้าง เกษตรและปศุสัตว์ ซึ่งฝ่ายแรงงานฯ มีบทบาทสําคัญในการส่งเสริมให้แรงงานไทยรู้หน้าที่และรักษาสิทธิประโยชน์ของตนเองระหว่างทํางานในสาธารณรัฐเกาหลี กระตุ้นให้แรงงานไทยเพิ่มศักยภาพด้านทักษะฝีมือ ให้คําปรึกษาและการช่วยเหลือแรงงานไทย เช่น ค่าจ้างค้างจ่าย กรณีได้รับความเดือดร้อน ตลอดจนสร้างอาสาสมัครแรงงานให้เป็นเครือข่ายในการสื่อสารและแบ่งปันข้อมูลข่าวสารอีกด้วย
รัฐบาลไทย-ข่าวทำเนียบรัฐบาล-​การประชุมคณะกรรมการพิจารณาคัดเลือกข้าราชการพลเรือนดีเด่น ของสำนักงานปลัดกระทรวงอุตสาหกรรม ครั้งที่ 2/2565
วันพุธที่ 2 กุมภาพันธ์ 2565
​การประชุมคณะกรรมการพิจารณาคัดเลือกข้าราชการพลเรือนดีเด่น ของสํานักงานปลัดกระทรวงอุตสาหกรรม ครั้งที่ 2/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสํานักงานปลัดกระทรวงอุตสาหกรรม ครั้งที่ 2/2565
การประชุมคณะกรรมการพิจารณาคัดเลือกข้าราชการพลเรือนดีเด่น ของสํานักงานปลัดกระทรวงอุตสาหกรรม ครั้งที่ 2/2565
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสํานักงานปลัดกระทรวงอุตสาหกรรม ครั้งที่ 2/2565 ซึ่งที่ประชุมได้พิจารณาคัดเลือกข้าราชการพลเรือนดีเด่น ประจําปี พ.ศ. 2565 โดยมีนางวรวรรณ ชิตอรุณ รองปลัดกระทรวงอุตสาหกรรม และคณะกรรมการฯ ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ศธ. จ่ายเงินเยียวยา นร. แล้วกว่า 10.95 ล้านคน พร้อมเตรียมฉีดวัคซีนให้ นร. โดยเร็วที่สุด
วันพฤหัสบดีที่ 30 กันยายน 2564
ศธ. จ่ายเงินเยียวยา นร. แล้วกว่า 10.95 ล้านคน พร้อมเตรียมฉีดวัคซีนให้ นร. โดยเร็วที่สุด
....
นายธนกร วังบุญคงชนะ โฆษกรัฐบาล เผย นายกรัฐมนตรีรับทราบความคืบหน้าเรื่องการเยียวยานักเรียน คนละ 2,000 บาท เพื่อช่วยบรรเทาภาระค่าใช้จ่ายด้านการศึกษาช่วงโควิด-19 ซึ่งกระทรวงศึกษาธิการได้ดําเนินการจ่ายเงินเยียวยาแล้ว10,952,000 ล้านคน คิดเป็น 87.80%
.
สําหรับเรื่องการฉีดวัคซีนโควิด-19 ให้กับนักเรียนนักศึกษา ขณะนี้มีผู้สมัครใจฉีดแล้วกว่า 3.61 ล้านคน คิดเป็น 71.67% โดยนายกรัฐมนตรีเน้นย้ําให้หน่วยงานที่เกี่ยวข้องสร้างความเข้าใจถึงการฉีดวัคซีนในเด็กว่ามีความปลอดภัย ได้มาตรฐาน WHO และ อย. เพื่อให้การเรียนการสอนกลับสู่ภาวะปกติโดยเร็วที่สุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลชี้ สถานการณ์โควิด-19 เห็นสัญญาณดีขึ้น เผยนายกฯ จัดหาวัคซีน 140 ล้านโดสภายในปี 64 ขอบคุณคนไทยที่ให้ความร่วมมืออย่างดี แนะยังต้องป้องกันตัวเองสูงสุด เพื่อลดโอกาสติดเชื้อ
วันอาทิตย์ที่ 29 สิงหาคม 2564
โฆษกรัฐบาลชี้ สถานการณ์โควิด-19 เห็นสัญญาณดีขึ้น เผยนายกฯ จัดหาวัคซีน 140 ล้านโดสภายในปี 64 ขอบคุณคนไทยที่ให้ความร่วมมืออย่างดี แนะยังต้องป้องกันตัวเองสูงสุด เพื่อลดโอกาสติดเชื้อ
โฆษกรัฐบาลชี้ สถานการณ์โควิด-19 เห็นสัญญาณดีขึ้น เผยนายกฯ จัดหาวัคซีน 140 ล้านโดสภายในปี 64 ขอบคุณคนไทยที่ให้ความร่วมมืออย่างดี แนะยังต้องป้องกันตัวเองสูงสุด เพื่อลดโอกาสติดเชื้อเพิ่ม
วันที่ 29 ส.ค.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สถานการณ์ยอดผู้ติดเชื้อโควิด-19 ของไทยมีสัญญาณดีขึ้น ยอดผู้ป่วยที่รักษาหายสามารถกลับบ้านได้ ตัวเลขอยู่ที่สองหมื่นกว่ารายติดต่อกันเป็นเวลา 20 กว่าวันแล้ว และจํานวนผู้หายป่วยกลับบ้านนั้นมากกว่าจํานวนผู้ติดเชื้อรายใหม่ติดต่อกัน 10 กว่าวันแล้วด้วย ถือเป็นข่าวดี ขณะเดียวกันจํานวนยอดผู้ติดเชื้อรายใหม่ก็มีแนวโน้มค่อย ๆ ลดลงต่อเนื่อง แม้ว่าตัวเลขจะยังสูงอยู่ เนื่องจากไวรัสสายพันธุ์ใหม่แพร่กระจายอย่างรวดเร็ว แต่แนวโน้มในระยะยาวน่าจะค่อย ๆ ลดลง ทั้งนี้ ศบค. ได้เห็นชอบกับแผนการที่เรียกว่าการควบคุมโรคแนวใหม่ที่สมดุลกับการดําเนินชีวิตที่ปลอดภัยจากโควิด -19 หรือ “Smart Control and Living with COVID-19” ด้วยการยกระดับป้องกันตัวเองอย่างสูงสุด การฉีดวัคซีนให้เป็นภูมิคุ้มกันหมู่ การเข้าถึงชุดตรวจ ATK การจัดสภาพแวดล้อมของกิจการให้ปราศจากโควิด (COVID-Free Setting) เป็นต้น
นายธนกร กล่าวอีกว่าตามแผนการจัดหาวัคซีนนั้น ภายในสิ้นปีนี้จะมีวัคซีนจํานวน 140 ล้านโดส นอกจากนี้ รัฐบาลยังได้เจรจาสั่งซื้อวัคซีนจากแหล่งต่าง ๆ เพิ่มเติมต่อเนื่อง เพื่อสร้างความมั่นใจว่าคนไทยจะได้รับวัคซีนอย่างทั่วถึง ทั้งนี้ พล.อ.ประยุทธ์ จันทร์โอชา นายกฯ และรมว.กลาโหม ได้มอบหมายให้กระทรวงสาธารณสุขเร่งจัดหาวัคซีนโควิดสําหรับเด็กอายุ 12-18 ปี เพื่อสร้างภูมิให้พร้อมในการเปิดเรียนด้วย ซึ่งตอนนี้ ศบค. ได้นํามาตรการ Sandbox Safety Zone in School เป็นการทดลองเปิดเฉพาะโรงเรียนประจําก่อนบางแห่ง อย่างไรก็ตาม ปัจจุบันมีการฉีดวัคซีนให้กับครูแล้วกว่า 573,656 คน และยังคงมีนักเรียนในระบบอีกประมาณ 4 ล้านคนจากการประเมินของกระทรวงสาธารณสุข คาดว่าภายในสิ้นปีนี้ ไทยจะได้รับวัคซีนรวมทุกประเภท 140 ล้านโดส โดยจะเร่งเดินหน้าฉีดวัคซีนให้กับประชาชนทุกคนตามเป้า 50 ล้านคน ครอบคลุม 70 เปอร์เซ็นต์ของประชากร ทั้งบุคลากรทางการศึกษา กลุ่มเสี่ยง และกลุ่มเป้าหมาย รวมทั้งชาวต่างประเทศที่อยู่ในประเทศไทยให้เร็วที่สุด สอดคล้องกับจํานวนวัคซีนที่ไทยมีอยู่
“ต้องขอบคุณคนไทยทุกคนที่ปฏิบัติตามมาตรการป้องกันอย่างเข้มงวด ทั้งสวมหน้ากากอนามัย รักษาระยะห่าง ล้างมือ ซึ่งเป็นสิ่งที่ดีแล้ว แต่ต้องตระหนักว่าเชื้อโควิด-19 มีการเปลี่ยนแปลงสายพันธ์ุ ระบาดกว้างขวาง แพร่กระจายเชื้ออย่างรวดเร็ว ไม่ใช่เพียงแต่ประเทศไทย แต่เป็นวิกฤตทั่วโลก บางคนติดแล้วไม่แสดงอาการ ทําให้ไปติดครอบครัวได้ง่าย จึงขอให้คิดเสมอว่า เราอาจจะติดเชื้อแบบไม่รู้ตัว และอาจจะเป็นผู้แพร่เชื้อได้ ดังนั้น ขอให้ทุกคนยกระดับการป้องตนเองแบบครอบจักรวาล (Universal Prevention) ต้องระมัดระวังสูงสุด ออกจากบ้านเมื่อจําเป็นเท่านั้น สวมหน้ากากอนามัย รักษาระยะห่าง ล้างมือบ่อย ๆ แยกของใช้ส่วนตัว ทานอาหารปรุงสุก หากพบว่าตนเองมีความเสี่ยงต้องรีบตรวจด้วย ATK ขอให้ทุกคนอดทน เพื่อช่วยกันลดโอกาสการติดเชื้อเพิ่ม นําไปสู่การฟื้นฟูประเทศต่อไป” นายธนกร กล่าว
รัฐบาลไทย-ข่าวทำเนียบรัฐบาล-นายกฯ นำทีม ครม.สัญจร จ.กระบี่ - ตรัง กระตุ้นเศรษฐกิจ สร้างความมั่นใจ ท่องเที่ยวปลอดภัย รับเปิดประเทศ 15 - 16 พ.ย. นี้
วันอาทิตย์ที่ 14 พฤศจิกายน 2564
นายกฯ นําทีม ครม.สัญจร จ.กระบี่ - ตรัง กระตุ้นเศรษฐกิจ สร้างความมั่นใจ ท่องเที่ยวปลอดภัย รับเปิดประเทศ 15 - 16 พ.ย. นี้
....
นายกรัฐมนตรีและคณะ จะลงพื้นที่ตรวจราชการ จ.กระบี่และตรัง พร้อมประชุมคณะรัฐมนตรีอย่างเป็นทางการนอกสถานที่ (ครม. สัญจร) ครั้งที่ 1/2564 ระหว่างวันที่ 15 - 16 พ.ย. 64
.
สําหรับภารกิจวันที่ 15 พ.ย. 64 นายกฯ จะไปตรวจเยี่ยมสถานที่ต่าง ๆ ภายใน จ.กระบี่ เช่น ศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว, ศูนย์จําหน่ายผลิตภัณฑ์ชุมชนสินค้า OTOP อันดามัน 6 จังหวัด, ชุมชนท่องเที่ยวบ้านคลองหรูด (คลองน้ําใส) และอุทยานแห่งชาติหาดนพรัตน์ธารา - หมู่เกาะพีพี เป็นต้น
.
วันที่ 16 พ.ย. 64 เป็นประธานการประชุม ครม. สัญจร และการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน ร่วมกับผู้ว่าราชการ 6 จังหวัด ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท หลังเสร็จสิ้นการประชุมจะเดินทางไป อ.สิเกา จ.ตรัง เพื่อเป็นประธานในพิธีเปิด "ท่าเรือปากเมง เปิดประตูสู่อันดามัน”
.
การลงพื้นที่ของนายกฯ ครั้งนี้ จะส่งผลดีต่อการกระตุ้นเศรษฐกิจ ส่งเสริมการท่องเที่ยวในแหล่งท่องเที่ยวที่สําคัญ และช่วยสร้างความมั่นใจด้านความปลอดภัยแก่นักท่องเที่ยว ภายหลังจากที่ประเทศไทยได้ "เปิดประเทศ" อย่างเป็นทางการเมื่อวันที่1 พ.ย. ที่ผ่านมา
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​พิธีถวายทุนการศึกษา และถวายมุทิตาสักการะแด่พระภิกษุสามเณร ผู้สำเร็จการศึกษาระดับเปรียญธรรม ๙ ประโยคประจำปี ๒๕๖๕
วันศุกร์ที่ 10 มิถุนายน 2565
​พิธีถวายทุนการศึกษา และถวายมุทิตาสักการะแด่พระภิกษุสามเณร ผู้สําเร็จการศึกษาระดับเปรียญธรรม ๙ ประโยคประจําปี ๒๕๖๕
สํานักงานปลัดกระทรวงกลาโหม จัดพิธีถวายทุนการศึกษา และถวายมุทิตาสักการะแด่พระภิกษุสามเณร ผู้สําเร็จเปรียญธรรม ๙ ประโยค ตามหลักสูตรของคณะสงฆ์เป็นครั้งแรก
เพื่อถวายความอุปถัมภ์พระภิกษุสามเณร ผู้รับภาระสืบอายุพระพุทธศาสนา และเพื่อเจริญรอยตามเบื้องพระยุคลบาทของสมเด็จพระบุรพมหากษัตริย์ทุกพระองค์ และพระบาทสมเด็จพระเจ้าอยู่หัว รัชกาลปัจจุบัน ที่ทรงพระราชศรัทธา พระราชทานพระบรมราชูปถัมภ์พระภิกษุสามเณรที่มีความพากเพียรเรียนพระบาลีอันเป็นภาษาที่ทรงไว้ซึ่งหลักคําสอน และแก่นแท้ของพระพุทธศาสนา ณ ห้องพินิตประชานาถ ภายในศาลาว่าการกลาโหม โดยมีพระพรหมโมลี แม่กองบาลีสนามหลวง เป็นประธานฝ่ายสงฆ์ และ พลเอก วรเกียรติ รัตนานนท์ ปลัดกระทรวงกลาโหม เป็นประธานฝ่ายฆราวาส
สําหรับการศึกษาภาษาบาลีเป็นพระราชภาระของพระมหากษัตริย์สืบเนื่องเป็นพระราชกรณียกิจมาตั้งแต่สมัยกรุงศรีอยุธยาถึงปัจจุบัน พระมหากษัตริย์ทุกพระองค์ทรงจัดให้พระภิกษุสามเณรได้ศึกษาเล่าเรียนตามกําลังสติปัญญา โดยผู้ที่สอบได้เปรียญธรรม ๙ ประโยค โปรดให้เข้าเฝ้ารับพระราชทานปริญญาบัตร พัดยศ และไตรจีวร ในพระบรมมหาราชวัง และถวายความอุปถัมภ์อุปสมบทในพระบรมราชูปถัมภ์ สําหรับผู้ที่สอบได้ในขณะที่เป็นสามเณร "เป็นพระภิกษุ
นาคหลวง"
ทั้งนี้ ในปีพุทธศักราช ๒๕๖๕ มีพระภิกษุสามเณรสอบได้เปรียญธรรม ๙ ประโยค จํานวน ๕๒ รูป เป็นพระภิกษุ ๓๖ รูป และเป็นสามเณร ๑๖ รูป โดยทุกรูปได้เฝ้ารับพระราชทานปริญญาบัตร พัดยศ และผ้าไตร จากพระบาทสมเด็จพระเจ้าอยู่หัว เมื่อวันที่ ๑๔ พ.ค. ๖๕ ที่ผ่านมา ณ พระอุโบสถวัดพระศรีรัตนศาสดาราม นับเป็นพระมหากรุณาธิคุณอันล้นพ้น และสําหรับสามเณร ๑๖ รูปจะได้รับพระมหากรุณาธิคุณโปรดให้เข้ารับการอุปสมบทในพระบรมราชูปถัมภ์เป็น "พระภิกษุนาคหลวง" ในโอกาสต่อไป
รัฐบาลไทย-ข่าวทำเนียบรัฐบาล-กรมสรรพสามิตร่วมลงนามบันทึกข้อตกลงสำนักงานกองทุนน้ำมันเชื้อเพลิง เชื่อมโยงข้อมูลการนำส่งเงิน-รับเงินชดเชยจากกองทุนน้ำมันเชื้อเพลิง
วันศุกร์ที่ 27 พฤษภาคม 2565
กรมสรรพสามิตร่วมลงนามบันทึกข้อตกลงสํานักงานกองทุนน้ํามันเชื้อเพลิง เชื่อมโยงข้อมูลการนําส่งเงิน-รับเงินชดเชยจากกองทุนน้ํามันเชื้อเพลิง
พิธีลงนามบันทึกข้อตกลงโครงการพัฒนาระบบติดตามและการเชื่อมโยงข้อมูลระหว่างกรมสรรพสามิตและ สกนช. เพื่อนําระบบงานสารสนเทศมาสนับสนุนการทํางานได้อย่างถูกต้อง รวดเร็ว ทันสมัย และมีประสิทธิภาพ
วันนี้ (27 พ.ค. 2565) นายวิศักดิ์ วัฒนศัพท์ ผู้อํานวยการสํานักงานกองทุนน้ํามันเชื้อเพลิง เปิดเผยว่า ได้มีพิธีร่วมลงนามในบันทึกข้อตกลงโครงการพัฒนาระบบติดตามและการเชื่อมโยงข้อมูลระหว่างกรมสรรพสามิตและสํานักงานกองทุนน้ํามันเชื้อเพลิง (สกนช.) เพื่อนําระบบงานสารสนเทศมาสนับสนุนการทํางานได้อย่างถูกต้อง รวดเร็ว ทันสมัย และมีประสิทธิภาพ ในส่วนงานของการนําส่งเงิน ขอรับเงินชดเชย และการขอรับคืนจากกองทุนน้ํามันเชื้อเพลิง รวมทั้งการจ่ายเงินชดเชยให้กับผู้ประกอบการ
ความร่วมมือดังกล่าวยังช่วยให้เกิดการเชื่อมโยงข้อมูลที่จําเป็นในการใช้งานระหว่าง กรมสรรพสามิต และ สกนช. เป็นการลดขั้นตอนการจัดส่งข้อมูลเกี่ยวกับกองทุนน้ํามันเชื้อเพลิง ให้มีความถูกต้องและรวดเร็วทันต่อการใช้งาน มีความน่าเชื่อถือ และความปลอดภัย ตลอดจนเพิ่มประสิทธิภาพการตรวจสอบ กํากับ และดูแลให้เกิดความถูกต้อง โปร่งใส
ทั้งนี้ ตามพระราชบัญญัติกองทุนน้ํามันเชื้อเพลิง พ.ศ. 2562 กําหนดให้การส่งเงินเข้ากองทุนน้ํามันฯ หรือขอรับเงินชดเชยจากกองทุนน้ํามันฯ ยื่นรายการต่อกรมสรรพสามิตพร้อมชําระภาษี (ถ้ามี) โดยการสั่งจ่ายเงินชดเชยแก่ผู้มีสิทธิได้รับ กรมสรรพสามิตจะตรวจสอบเอกสารขอรับเงินชดเชยเบื้องต้นและส่งเอกสารให้ สกนช. เพื่อพิจารณาการเบิกจ่ายให้ผู้ประกอบการอุตสาหกรรมน้ํามันและผลิตน้ํามันต่อไป ซึ่งปัจจุบันการดําเนินการมีข้อมูลและเอกสารปริมาณค่อนข้างมาก ทําให้ต้องใช้ระยะเวลาในการตรวจสอบความถูกต้องของเอกสาร จึงเกิดความร่วมมือนี้เพื่อพัฒนาระบบการให้บริการให้เป็นระบบอิเล็กทรอนิกส์ตามนโยบายรัฐบาล เชื่อมโยงข้อมูลเพื่อให้เกิดความรวดเร็ว ทันสมัย และมีประสิทธิภาพมากยิ่งขึ้น
สําหรับการลงนามในบันทึกข้อตกลงดังกล่าว นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต เป็นผู้ลงนามของกรมสรรพสามิต และนายวิศักดิ์ วัฒนศัพท์ ผู้อํานวยการสํานักงานกองทุนน้ํามันเชื้อเพลิง เป็นผู้ลงนามของ สกนช.